Bybelskool » Prontuit die Waarheid – Week 47
Prontuit die Waarheid – Week 47
Jy kan hierdie video van Woensdag 09:00 af kyk.
Hierdie week staan ons stil by Jesus se beskrywing van Johannes die Doper as Elia – Markus 9:9-13 en Matteus 17:9-13– sowel as die genesing van die seun wat erg gely het onder 'n sterk demoon – soos aldrie sinoptiese evangelies dit vir ons vertel (Luk 9:37-43; Mark 9:14-29; Matt 17:14-20).
Die seun het simptome van epilepsie gehad en was ook doofstom, soos ons in Matteus se weergawe lees. Jesus genees dan die seun op die vader se versoek. Met hierdie verhaal nooi Jesus ons uit om op sy grootheid te vertrou in hulle werk.
Die vraag is nie of Jesus die seun kan genees nie. Die vraag is of die man dit glo, want alles is moontlik vir hom wat glo. Die verhaal nooi ons dus uit om die ware gestalte en gesag van Jesus na waarde te skat.
Aug 2, 2020 | #
Ek stem nie heeltemal saam met jou nie.
Mens hoef nie denk spronge te maak om die Bybel se storie oor Jona net te aanvaar as die waarheid nie
2de punt, Die Bybel se nêrens die aarde is 6000 jaar uit nie. Weereens probeer mense 'n afleiding maak van die teks, maar 'n mens kan enige van baie foute maak deur nè mens se eie "somme" te doen.
As die Bybel uit drukklik gesê het die aarde is 6000 jaar uit het ek dit aanvaar en geglo maar nou probeer mense geslagte optel en so by 'n ouderdom kom.
Kom ek gee jou slegs een voorbeeld hoe die optel van almal se ouderdomme verkeerde antwoorde gee.
Wie se Adam het verouder terwyl hy in die tyn van Eden was, dit maak nie vir my sin dat 'n sonde vrye mens sy lewe jare sou begin tel het terwyl sy liggaam volmaak is nie. Hy kon net sowel duisende jare op aarde gelewe het voor die sonde val en eers na die sonde val het hy begin verouder en sy jare begin optel, die Bybel se nie vir ons hoe lank hulle in die tuin gelewe het voor die sonde val nie
Ek sê nje dit is die antwoord oor hoekom die aarde se berekende ouderdom en die en die bekende ouderdom van die som van die geslagte in die bybel nie ooreenstem nie. Maar daar kan baie redes wees, carbon dating is ook nie so wetenskaplik soos hulle probeer voorgee nie en hulle kon daarmee ook foute gemaak het.
Al wat ek sê is die Bybel kan ten volle waar wees en daar kan verskille wees wat ons in die wetenskap sien, sonder dat mekaar weer spreek
Jul 29, 2020 | #
Ons hou baie van hierdie Bybel studies
Jul 25, 2020 | #
Jul 24, 2020 | #
Hi Tom – Die krisis wat die Here hier afkondig oor Juda is gemik daarop dat daar 'n nuwe eendragtigheid onder die volk onder leiding van die priesters gevestig kan word. Die priesters moet daarom 'n vasdag bepaal waar al die leiers en die inwoners van die land bymekaar kan kom om na die Here te roep. Wat hulle beleef, is 'n "dag van die Here", 'n dag waarin Hy verwoestende bedreigings gebruik om hulle tot bekering te roep. Die verwoestende effek daarvan word weereens in terme van die tempel ekonomie uitgespel, sowel as in terme van die saaiboere se skade, maar nou ook bykomend in terme van die veeboere wie se vee bulk en blêr. Die profeet self roep hartroerend tot die Here en wys dat hy raaksien wat gebeur, dat dit hom diep raak en verklaar dat hulle almal, soos die diere, "wag op uitkoms van U af."
Dit is regtig fundamenteel dat die boodskap van die Here van geslag tot geslag oorgedra moet word, nie net in goeie tye nie, maar ook in tye van verlies en vernietiging. 'n Mens sou selfs kon sê, veral in tye van vernietiging. Ons staan immers in 'n geloofsverbintenis nie net met die gelowiges wat saam met ons aanbid nie, maar veral en in die eerste plek in 'n geloofsverbintenis met ons kinders en kleinkinders en selfs verder aan in die geslagte.
Dit is ook net so fundamenteel deel van die boodskap van die Here dat verlies en vernietiging 'n oproep tot samehorigheid en eendragtigheid is vir die hele geloofsgemeenskap. Dit is hierdie tye wat deur die Here gebruik word om mense tot inkeer en 'n herverbintenis aan Hom te bring wat só noodsaaklik is as soeke na en die wag op die uitkoms van die Here. Soos Joël kan ons dan ook uitroep dat ons "wag op uitkoms van U af." Daarom is vas en bid so belangrik.
Hi Steven, baie mense was ongeletterd in daardie tyd en kon nie lees nie. Johannes sê dus: "Geseënd is die een wat die woorde van hierdie profesie 'voorlees vir ander', en die mense wat dit hoor en wat ter harte neem wat daarin geskrywe staan, want die eindtyd is naby."
Hi Karen, jy is op die regte bladsy daar. Jy kan die skakels aan die onderkant van die bladsy volg om alles daar van Jona te lees. Hier is die eerste een: https://bybelskool.com/jona-god-ontferm-hom-oor-nineve/